KISKŐRÖS VÁROS NÉMET NEMZETISÉGI
ÖNKORMÁNYZATA
Deutsche Nationalitätenselbstverwaltung der Stadt  Kiskőrös
Szám: 12-3/2016.
JEGYZŐKÖNYV

Készült: 	Kiskőrös Város Német Nemzetiségi Önkormányzata 2016. március 17-én (csütörtök) 8,00 órai kezdettel megtartott üléséről

Az ülés helye: 		Kiskőrösi Polgármesteri Hivatal Jegyzői irodája
			(6200 Kiskőrös, Petőfi Sándor tér 1.)

Jelen vannak:		Kincses Mihályné		képviselő
Baloghné Gszelmann Mariann	képviselő
	Font Tibor Gábor		képviselő

dr. Turán Csaba			jegyző
Molnár Éva 			költségvetési referens
			Lucza Alexandra		jegyzőkönyvvezető
			



Kincses Mihályné a testület elnöke köszöntötte az ülésen megjelenteket, megállapította a határozat-képességet és megnyitotta az ülést. Javasolta, hogy a jegyzőkönyv-hitelesítő Baloghné Gszelmann Mariann képviselő legyen.
	
A testület a jegyzőkönyv hitelesítőjének 3 „igen” szavazattal Baloghné Gszelmann Mariann képviselőt jelölte ki.

Ezt követően az elnök ismertette a napirendi javaslatot, melynek keretében kezdeményezte, hogy sürgősséggel 2. napirendi pontként kerüljön felvételre „A Nemzetiségi Önkormányzat 2016. évi költségvetése” tárgyú előterjesztés.


A Képviselő-testület 3 „igen” szavazattal a napirendet az alábbiak szerint fogadta el:



N A P I R E N D:


1.	AKTUÁLIS KÉRDÉSEK


2.	A NEMZETISÉGI ÖNKORMÁNYZAT 2016. ÉVI KÖLTSÉGVETÉSE

Előterjesztő: a nemzetiségi önkormányzat elnöke









1. napirend
AKTUÁLIS KÉRDÉSEK

Kincses Mihályné elnök elmondta, hogy a Német Szövetségi Köztársaság Belügyminisztériuma pályázatot hirdet kisbusz beszerzésére „Essen auf Rädern” címmel, a támogatás formája vissza nem térítendő támogatás, melynek maximális összege 25.000,- Euro, mely tartalmazza a 25 % önerőt is. Kiskőrös Város Német Nemzetiségi Önkormányzata pályázatot nyújt be új Opel Vivaro Combi L2H1 típusú 9 személyes személyszállító kisbusz beszerzésére vonatkozóan a pályázat keretein belül. Nyertes pályázat esetén a projekt megvalósítása során a kisbusszal a következő feladatokat kell ellátni: egyrészt ebéd szállítás idős emberek részére, másrészt szociális és közösségfejlesztő célok, kirándulások megvalósítása, idős, nyugdíjas emberek orvoshoz szállítása. A pályázat pozitív elbírálása esetén Kiskőrös városában a német nyelvet nemzetiségi nyelvként tanuló diákok számára lehetőség nyílik színházlátogatásra, német nyelvi versenyeken, valamint kirándulásokon való részvételre, ezenkívül a környező településeken élő német nemzetiségekkel kialakított kapcsolatok ápolására. A projekt összköltsége 27.331,67,- Euro, azaz 8.472.818,- Ft összeg, melyből a támogatás összege 18.750,- Euro, azaz 5.812.500,- Ft összeg. A pályázat benyújtásához 8.581,67,- Euro, azaz 2.660.318,- Ft összeg szükséges, melyből 661.000,- Ft összeg Kiskőrös Város Német Nemzetiségi Önkormányzata 5/2016. számú Német Nemzetiségi Önkormányzati határozat terhére, 2.000.000,- Ft összeg Kiskőrös Város Önkormányzatának a Város 2016. évi költségvetéséről szóló 2/2016 (II.10.) önkormányzati rendelete 7 melléklet 3. sorszám alatt, „a más forrásból nem finanszírozható városi feladatok ellátásának fedezetére” és a 7. sz. melléklet 1. sorszám alatt, „rendkívüli javítások, karbantartások elvégzése, halaszthatatlan kisértékű tárgyi eszközök pótlásának fedezetére” biztosított céltartalék terhére kerül biztosításra.


A testület elnöke határozati javaslatként az alábbiakat fogalmazta meg:

„Kiskőrös Város Német Nemzetiségi Önkormányzata 

1. egyetért azzal, hogy Kiskőrös Város Német Nemzetiségi Önkormányzata pályázatot nyújtson be, „Essen auf Rädern” címmel, új Opel Vivaro Combi L2H1 típusú 9 személyes személyszállító kisbusz beszerzése tárgyában, a Magyarországi Németek Országos Önkormányzata Bajai Regionális Irodájához. A pályázat összköltsége 27.331,67,- Euro, azaz 8.472.818,- Ft összeg, melyből a támogatás összege 18.750,- Euro, azaz 5.812.500,- Ft összeg.

2. egyetért azzal, hogy a fennmaradó 2.661.000,- Ft összeget biztosítsa, melyből 661.000,- Ft összeg Kiskőrös Város Német Nemzetiségi Önkormányzata 5/2016. számú Német Nemzetiségi Önkormányzati határozata alapján kerül finanszírozásra, a fennmaradó 2.000.000,- Ft összeg fedezetére támogatási szerződést köt Kiskőrös Város Önkormányzatával, Kiskőrös Város Polgármesteréhez benyújtott támogatási kérelem alapján.

3. felhatalmazza az elnököt, hogy a pályázattal kapcsolatos ügyekben eljárjon, a szükséges nyilatkozatokat megtegye és a támogatási szerződést megkösse. 

Felelős:	a testület elnöke
Határidő:	2016. március 18. (a pályázat benyújtásának határideje) 



A testület megtárgyalta Kincses Mihályné elnök által megfogalmazottakat és 3 „igen”szavazattal az alábbi határozatokat hozta:

9/2016. sz. Német Nemzetiségi Önk. határozat:



HATÁROZAT

„Kiskőrös Város Német Nemzetiségi Önkormányzata 

1. [bookmark: _GoBack]egyetért azzal, hogy Kiskőrös Város Német Nemzetiségi Önkormányzata pályázatot nyújtson be, „Essen auf Rädern” címmel, új Opel Vivaro Combi L2H1 típusú 9 személyes személyszállító kisbusz beszerzése tárgyában, a Magyarországi Németek Országos Önkormányzata Bajai Regionális Irodájához. A pályázat összköltsége 27.331,67,- Euro, azaz 8.472.818,- Ft összeg, melyből a támogatás összege 18.750,- Euro, azaz 5.812.500,- Ft összeg.

2. egyetért azzal, hogy a fennmaradó 2.661.000,- Ft összeget biztosítsa, melyből 661.000,- Ft összeg Kiskőrös Város Német Nemzetiségi Önkormányzata 5/2016. számú Német Nemzetiségi Önkormányzati határozata alapján kerül finanszírozásra, a fennmaradó 2.000.000,- Ft összeg fedezetére támogatási szerződést köt Kiskőrös Város Önkormányzatával, Kiskőrös Város Polgármesteréhez benyújtott támogatási kérelem alapján.

3. felhatalmazza az elnököt, hogy a pályázattal kapcsolatos ügyekben eljárjon, a szükséges nyilatkozatokat megtegye és a támogatási szerződést megkösse. 

Felelős:	a testület elnöke
Határidő:	2016. március 18. (a pályázat benyújtásának határideje) 











2. napirend
A NEMZETISÉGI ÖNKORMÁNYZAT 2016. ÉVI KÖLTSÉGVETÉSÉNEK MÓDOSÍTÁSA 
(Írásos előterjesztés a jegyzőkönyvhöz mellékelve)

Előterjesztő: a nemzetiségi önkormányzat elnöke

Molnár Éva költségvetési referens elmondta, hogy a Nemzetiségi Önkormányzat költségvetésének módosítása szükséges, mert a Nemzetiségi Önkormányzat által „Essen auf Rädern” címmel, új Opel Vivaro Combi L2H1 típusú 9 személyes személyszállító kisbusz beszerzésére vonatkozóan beadott pályázathoz 2.661.000,- Ft összeg önerő szükséges, melyből 661.000,- Ft összeg a Nemzetiségi Önkormányzat 5/2016. számú Német Nemzetiségi Önkormányzati határozata alapján, 2.000.000,- Ft összeg Kiskőrös Város Polgármesteréhez benyújtott kérelem alapján kerül beépítésre a költségvetésébe.

A testület elnöke határozati javaslatként az alábbiakat fogalmazta meg:

1. Kiskőrös Város Német Nemzetiségi Önkormányzata a 2016. évi költségvetésének

költségvetési bevételeit    2.782.000,- forintban,
finanszírozási bevételeit   508.000,- forintban,
költségvetési kiadásait   3.290.000,- forintban

állapítja meg, a határozat 2. mellékletében foglalt részletezés szerint, az előirányzat felhasználási tervet a határozat 3. mellékletében foglalt részletezés szerint. 
A költségvetési bevételek és kiadások különbözete a költségvetési hiány, amelynek fedezete a finanszírozási bevétel (belső finanszírozás). A finanszírozási bevétel előző évi maradványból képződött, felhasználása az előző évi kötelezettségvállalásoknak megfelelően történik. 

2. A 5/2016. számú Német Nemzetiségi Önkormányzati határozat 1., 2., és 3.  mellékletei e határozat 1., 2., és 3.  mellékleteire módosulnak.

Felelős:	a testület elnöke
Határidő:	azonnal


A testület megtárgyalta Kincses Mihályné elnök által megfogalmazottakat 3 „igen” szavazattal az alábbi határozatot hozta:


10/2016. sz. Német Nemzetiségi Önk. határozat:

HATÁROZAT

1. Kiskőrös Város Német Nemzetiségi Önkormányzata a 2016. évi költségvetésének

költségvetési bevételeit    2.782.000,- forintban,
finanszírozási bevételeit   508.000,- forintban,
költségvetési kiadásait   3.290.000,- forintban

állapítja meg, a határozat 2. mellékletében foglalt részletezés szerint, az előirányzat felhasználási tervet a határozat 3. mellékletében foglalt részletezés szerint. 
A költségvetési bevételek és kiadások különbözete a költségvetési hiány, amelynek fedezete a finanszírozási bevétel (belső finanszírozás). A finanszírozási bevétel előző évi maradványból képződött, felhasználása az előző évi kötelezettségvállalásoknak megfelelően történik. 

2. A 5/2016. számú Német Nemzetiségi Önkormányzati határozat 1., 2., és 3.  mellékletei e határozat 1., 2., és 3.  mellékleteire módosulnak.

Felelős:	a testület elnöke
Határidő:	azonnal


Mellékletek a jegyzőkönyvhöz csatolva


További kérdés, hozzászólás nem hangzott el, így Kincses Mihályné elnök az ülést 09.00 órakor bezárta.


Kmf.



Kincses Mihályné		                                              Baloghné Gszelmann Mariann
 a testület elnöke	                                    	                                         jegyzőkönyv-hitelesítő



Lucza Alexandra
jegyzőkönyvvezető

